Amellastri tugevad püstised varred on  harunenud ja lehtedega, sageli punakad, taim kasvab 40-70 cm kõrguseks. Karekarvased tumerohelised lehed on lantsetjad. Keelõied on lillakassinised, putkõied kollased. Korvõisikud on 3-4,5 cm läbimõõduga ning asetsevad kännasjas õisikus. Amellaster õitseb juuli keskelt septembri lõpuni. Sellel pika õitsemisajaga ilusal liigil on maailmas üle poolesaja veel kaunimate ja suuremate õisikutega populaarse sordi.